Wp/shi/Abdslam Mjawi
Abdslam Mjjawi iga unazur amazigh. Idi ar tizi da snat tessfifin, tamnzut g usggas 1989 digs kust tmdyazin (turarin): Tamazirt inu, Igider, Sefeld, Asmammi. Tiss snat tffaghd g wayyur wiss sa 1996, gis sdist turarin: Duniyt, Ha cbab, Awal nk a baba d imi, Ajjat angh a middn, Ayt ma tngh, Uni d a rja nu. , issagh as "Tutlayt inu". Ar izrra unazûr Mjjawi masd iqqan ad dufn imazighen i umarg nsen aqqbur mac illa fllasn ad sbughlun, allen aswir n umarg atrar, igh ran ad awdên moyad, iqan d ad skern anmalu (syndicat) nnsn acku inmula yad illan ur gin i tzuri tamazight taghamt nes. Menck n inmuggarn n turart tanamurt ad izrin ur digs caren (dran) inazuren imazighn. Mayad ur igi taghdemt. Mjjawi nettan, s ixf ness ad ittaran tiguriwin n turrarin nes, isti yasnt anya irwan, irir tamdyazt "Lmeghrib inu" n umdyaz Muhmmad Mustawi, S wanya n Hmad Drisi, "Adfel" yura Brahim ayt Gherghin s wanya n Mohamed Belmejrof d wiyyad... Ar issutur Mjjawi g tmsmunin timazighin ad tsenmalant inmuggarn n umarg Amazigh ismunan inazurn n Sus, Atlas d Arrif d tesgiwin yadn n tmurt negh fad ad tmyissin, issanten ugdud n turart tamazight
min_Latn kab_Latn